
INDOKOLÁS
Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet módosításáról szóló rendelet tervezet

I. Általános indokolás

Kiskőrös Város Képviselő-testülete a 2026. március 18-án megtartott ülésén a 24/2026. (III. 18.) számú határozatával felkérte a polgármestert Kiskőrös Város Településszerkezeti Tervének és Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendeletének (a továbbiakban: HÉSZ) módosítására a Kiskőrös 0311/189, 0311/190, 0294/20 és a 0294/25 helyrajzi számú ingatlanok vonatkozásában.
A módosítás keretében a 0311/189 hrsz.-ú ingatlan általános borvidéki mezőgazdasági területből (Máb-1) különleges terület – napelempark (Kb-n) övezetbe, a 0311/190 hrsz.-ú ingatlan Máb-1 övezetből erdőterület (Eg) övezetbe, míg a 0294/20 és 0294/25 hrsz.-ú ingatlanok Máb-1 övezetből korlátozott használatú mezőgazdasági terület (Mko-0) övezetbe kerülnek átsorolásra.
A módosítás során szükségessé vált továbbá a HÉSZ 55. § (5) bekezdésének módosítása a Kb-n övezetre vonatkozó beépítési és telekalakítási paraméterek pontosítása érdekében. A HÉSZ 55. §-a kiegészül a (7) bekezdéssel, amely lehetővé teszi a Kb-n övezetben a megújuló energiatermelő berendezésekhez kapcsolódó villamosenergia-tároló rendszerek elhelyezését.
II. Részletes indokolás
A rendelettervezet (továbbiakban: Rendelet) 4. §-ban módosítja a HÉSZ egyes rendelkezéseit, valamint a HÉSZ 6. számú mellékletét képező külterületi szabályozási tervet. A módosítások indokolása az alábbiak szerint alakul:
1. §-hoz
A rendelkezés a HÉSZ 55. § (5) bekezdését módosítja. A módosítás célja a különleges terület – napelempark (Kb-n) övezetre vonatkozó beépítési és telekalakítási paraméterek pontosítása, ezáltal a tervezett naperőműves beruházás megvalósításához szükséges szabályozási feltételek biztosítása. A 55. § a (7) bekezdéssel kiegészül. A módosítás lehetővé teszi a Kb-n övezetben a megújuló energiatermelő berendezésekhez kapcsolódó villamosenergia-tároló rendszerek elhelyezését
2. §-hoz
A HÉSZ 59. § (2a) bekezdése kiegészül azzal, hogy a jelen módosítást a már folyamatban lévő ügyek esetében is alkalmazni kell, amennyiben az a kérelmező számára kedvezőbb.
3. §-hoz
A módosítás a Szabályozási Terv külterületi részét érinti, így a HÉSZ 6. melléklete - külterületi Szabályozási Terv – módosul.
4. §-hoz
Hatályát veszti a HÉSZ 55.§ (3) bekezdése. 
5. §-hoz
A rendelet a kihirdetést követő napon lép hatályba.

